Ars Dementia representarà Cuerpos del Estado en el Centre Cultural Mario Monreal
09 de desembre 2020

La Delegació de Cultura de l'Ajuntament de Sagunt ha programat les representacions de l'obra _Cuerpos del Estado_ durant este cap de setmana en el Centre Cultural Mario Monreal. La companyia Ars Dementia oferirà dos passes d’esta peça, una este dissabte 12 de desembre i una altra el diumenge 13 de desembre, totes dos a les 20 hores. L’obra és en castellà i té una duració de 90 minuts.

  

Ars Dementia presenta l'obra d'esta manera: “Estàs dins o fora? Eres blau o rosa? Legal o il·legal? Respondre a estes preguntes és entrar en un joc en el qual EP no vol jugar. EP vol ballar molt, molt... Vol existir. Podrà resistir? Podrà obrir una bretxa en tota una estructura de normes i regles absurdes? Trobarà ajuda en el camí? El deixaran ser EP? I qui decidix si EP pot ser EP? Qui maneja els fils? Però qui és EP? Dedicat a les persones que van aplanar el camí perquè puguem ballar en camp obert. Gràcies a totes”.

  

Les entrades tenen un cost de 7 euros i es poden adquirir a través dels següents enllaços: [entrades dissabte 12 de desembre 20 h](https://www.servientradas.com/espectaculo/AYUNTAMIENTO_DE_SAGUNTO/3/cuerpos-de-estado-ars-dementia.html) i [entrades diumenge 13 de desembre 20 h​](https://www.servientradas.com/espectaculo/AYUNTAMIENTO_DE_SAGUNTO/3/cuerpos-de-estado-ars-dementia-3253.html).

Ars Dementia Teatre s'autodefinix com un grup d'actors i actrius que s'unixen per a poder manifestar i dur a terme les seues inquietuds artístiques. La seua història comença fa al voltant de cinc anys, quan el destí els unix per la necessitat individual d'expressar un moviment interior que diuen, no els deixa indiferents davant la vida. Entre els seus components es troben músics, cantants, animadores d'esdeveniments, professores i professionals de la producció teatral. 

![](/media/ropjbved/93cuerpos-del-estado-ars-dementia.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/ars-dementia-representara-cuerpos-del-estado-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/ars-dementia-representara-cuerpos-del-estado-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ars-dementia-representara-cuerpos-del-estado-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/ars-dementia-representara-cuerpos-del-estado-en-el-centre-cultural-mario-monreal/)